Document ID: /roh_data/filtered/fineweb-2-filterrobots_roh.jsonl.gz/19822

Franco Giovanoli surpiglia ses nov post il prim da november 2017. Actualmain finescha el anc la gestiun dals campiunadis mundials da skis da quest onn a San Murezzan. Sco manader dals posts d'infurmaziun turistica a San Murezzan maina Giovanoli tschintg collavuraturas. En pli è el subsitut dal directur da San Murezzan turissem, Martin Berthod. Giovanoli duai era responsar projects turistics da la vischnanca.
Suenter la reorganisaziun da la destinaziun Engiadina San Murezzan pudevan las vischnancas decider sch'ellas surpiglian sez l'infurmaziun turistica u sche la destinaziun duai far quai. San Murezzan aveva decidì da far sez questa lavur. Perquai integrescha la vischnanca a partir dal prim da november ils posts d'infurmaziun turistica en la gestiun da la vischnanca.